Т.А. Грудніцкая: Мы стварылі сямю яшчэ будучы студэнтамі. Пасля заканчэння ўніверсітэту Рыгору Давыдавічу прапаноўвалі ісці ў дзённую аспірантуру. Але ў нас ужо былі дзеці, і ён узяў накіраванне ў Гомельскі ўніверсітэт. Сам Рыгор Давыдавіч з Гомельшчыны, з Палесся, са славутай этнаграфічнай, фальклорнай вёскі Тонеж. Міхаіл Паўлавіч Дрынеўскі, мастацкі кіраўнік і галоўны дырыжор акадэмічнага хору Рэспублікі Беларусь імя Цітовіча, таксама адтуль родам.